kardosdrur/scandi-wiki huggingface dataset:
Shoreditch High Street Station

Shoreditch High Street Station er en jernbanestation i Shoreditch, London. Stationen er beliggende på Bethnal Green Road, nær Shoreditch High Street og betjenes af London Overground-tog på den forlængede East London Line under kontrol af Transport for Londons London Rail-afdeling. Stationen ligger delvist i bydellen Hackney, med stationsindgang på Braithwaite Street, og delvist i bydellen Tower Hamlets og er i takstzone 1.

Stationen åbnede officielt for offentligheden den 27. april 2010 med tog mellem Dalston Junction og New Cross eller New Cross Gate. Den 23. maj 2010 blev togene forlænget fra New Cross Gate til West Croydon eller Crystal Palace. Station erstattede den nærliggende , der lukkede den 9. juni 2006. Den næste station mod syd er Whitechapel og mod nord er det Hoxton.

Anlæg 
Stationen er bygget på grunden for Eastern Counties Railways tidligere endestation, Bishopsgate, der blev bygget i 1840, og er fuldstændigt i en lukket betonkasse, så fremtidigt byggeri på resten af Bishopsgate-grunden kan foregå, uden det er nødvendigt at lukke banen. Den oprindelige station hed først Shoreditch, men blev senere omdøbt Bishopsgate og lavet til en godsbanegård. Den blev ødelagt af en brand i 1964 og forblev forladt indtil nedrivningen i 2005. Stationen ligger på et stykke spor, der var anlagt som forbindelse mellem den oprindelige East London Line og den tidligere ubenyttede North London Railways Kingsland Viaduct. Anlægget af forbindelsen inkluderede en ny bro over Shoreditch High Street og forbindelser til Whitechapel via en bro over Brick Lane og en rampe på gruden for den tidligere Shoreditch Underground-station.

Køreplansmønster 
Alle nedenstående tider er fra køreplanen fra december 2010.

London Overground

East London Line 
Mandag-lørdag er der et tog hvert 5.-10. minut gennem hele dagen, mens der søndag før kl. 13:00 er et tog hvert 5.-9. minut, efterfulgt af tog hvert 7.-8. minut resten af dagen. Det nuværende betjeningsmønster udenfor myldretiden er:

 8 nordgående tog pr. time til Highbury & Islington
 4 nordgående tog pr. time til Dalston Junction
 4 sydgående tog pr. time til West Croydon
 4 sydgående tog pr. time til Crystal Palace
 4 sydgående tog pr. time til New Cross

Fra 2012 vil yderligere 4 tog pr. time køre til Clapham Junction via Peckham Rye på den nye Clapham Junction-forlængelse, der åbner i maj 2012.

Transportforbindelser 
London buslinje 8, 26, 35, 47, 48, 67, 78, 135, 149, 242, 388 og natlinje N8, N26 og N35 betjener stationen.

Trivia 
I maj 2008 foreslog en bydelsrådspolitiker at den nye station skulle omdøbes Banglatown, da dette bedre ville reflektere området, som centrum for det bangladeshiske samfund. Transport for London bemærkede dog, at det navn ville koste £2.000.000 og "skabe forvirring". Mr Ullah har tidligere led kampagner om omdøbning af Aldgate East Station til Brick Lane.

Galleri

Anlægsgalleri

Referencer

Eksterne henvisninger 

 Bishopsgate Goods Station (Goodsyard) fra Subterrranea Britannica
 BBC News, Giant bridge fitted for rail line
 Alwaystouchout.com, East London Line Extensions 

London Overground-stationer
Tower Hamlets
Hackney
Confitering

Confitering er en fransk konserverings- og tilberedningsmetode, som primært bruges til and, kylling og gås. 'Confire' betyder at sylte (konservere) på fransk. Ordet stammer fra latin: conficere (at gøre, at producere, at forberede).

Metoden går ud på at smøre især lårene fra fuglene ind i salt i et døgns tid. Saltet fjernes, og lårene simrer i en gryde med andefedt (eller gåsefedt) i flere timer. Fedtet sies for vand og urenheder og dækker lårene i en tætsluttende beholder; køligt kan de holde flere måneder.

Den lange kogetid gavner andet kød, der ikke er helt mørt.

Kilder

Referencer 

Konservering af madvarer
Mad fra Frankrig
The Karate Kid (film fra 2010)

The Karate Kid (også kaldet Karate Kid 5) er en amerikansk film fra 2010. Filmen er en remake af filmen fra 1984 af samme navn. Filmen er instrueret af Harald Zwart og produceret af Will og Jada Pinkett Smith. I filmen medvirker Jaden Smith og Jackie Chan.

Noter

Eksterne Henvisninger 
 

Actionfilm fra USA
Amerikanske film fra 2010
Film instrueret af Harald Zwart
Kampsportsfilm fra USA
Kampsportsfilm fra Kina
Engelsksprogede film
Mandarinsprogede film
Israels fodboldforbund

Israel Football Association (IFA) (hebræisk: ההתאחדות לכדורגל בישראל, HaHitakhdut leKaduregel beYisrael) er Israels nationale fodboldforbund og dermed det øverste ledelsesorgan for fodbold i landet. Det administrerer Ligat ha'Al, statscuppen og fodboldlandsholdet og har hovedsæde i Ramat Gan.

Forbundet blev grundlagt i 1928 under britisk mandat. Det blev medlem af AFC i 1956, men blev i begyndelsen af 1970'erne ekskluderet pga. poltisk pres fra de arabiske lande, der nægtede at spille mod Israels landshold. Efter ikke at have været medlem af noget forbund i 20 år blev IFA i 1994 optaget i UEFA. Landsholdet deltager derfor i dag i de europæiske kvalifikationsturneringer.

Ekstern henvisning 
 football.org.il 

Nationale fodboldforbund
Forbund
Etableret i 1928
Ekstraklasa

Ekstraklasa er den bedste polske fodboldliga for herrer. Ligaen består af de 16 bedste hold fra Polen. Gennem tiden har den haft en masse forskellige vindere bl.a.:

 Legia Warszawa
 Górnik Zabrze
 Wisła Kraków
 Ruch Chorzów
 Lech Poznań

Ekstraklasa 2022/23 

17. juli 2022

 1. Lech Poznań
 2. Raków Częstochowa
 3. Pogoń Szczecin
 4. Lechia Gdańsk
 5. Piast Gliwice
 6. Wisła Płock
 7. Radomiak Radom
 8. Górnik Zabrze
 9. Cracovia
 10. Legia Warszawa
 11. Warta Poznań
 12. Jagiellonia Białystok
 13. Zagłębie Lubin
 14. Stal Mielec
 15. Śląsk Wrocław
 16. Miedź Legnica - 1. (I liga)
 17. Widzew Łódź - 2. (I liga)
 18. Korona Kielce - 4. (I liga)

Mestre 

16. august 2023

Klubber efter antal af mesterskaber 
Tyk skrift indikerer klubber der i øjeblikket spiller i Polens bedste række.

Antal samlede mesterskaber fordelt mellem de polske regioner:

Kilder 
 Ekstraklasa S.A. 
 90minut.pl

Noter

Se også 

 Polens fodboldlandshold

 Ekstraklasa
Etableret i 1926
Fodboldligaer
Habakkuks Bog

Habakkuk er en bog i Det Gamle Testamente; både i den kristne kanon og den jødiske kanon. Bogen beskriver profeten Habakkuks syner. Der er ingen tidsangivelse; men ud fra det, som står om den politiske situation, kan man antage, at den er skrevet omkring 610 f.Kr.. Det gør Habakkuk til samtidig med Jeremias.

Indholdet er kultprofeti: profetier, som bruger litterære former fra de kultiske handlinger blandt andet i templet i Jerusalem. Det er spekuleret i, om Habakkuk måske havde en funktion ved templet. Et vigtigt træk ved bogen er, at der ikke bliver talt i Guds navn eller på vegne af Gud.

Habakkuk bliver citeret fem gange i Det Nye Testamente. Det bliver regnet for meget for et så lille skrift. I Septuagintas oversættelse af Habakkuks Bog findes også forklaringen på, at Jesus i krybben er afbildet mellem en okse og et æsel – noget som ikke har støtte i juleevangeliet.

Litteratur 
 Reidar Hvalvik og Terje Stordalen, Den store fortellingen. Om Bibelens tilblivelse, innhold, bruk og betydning, Det Norske Bibelselskap, Oslo, 1999. 
 Rolf Rendtorff, The Old Testament: An Introduction, Fortress Press, Philadelphia, 1991.

Eksterne henvisninger 

Habakkuks bog hos Det danske Bibelselskab

Jødedom
Bøger i Det Gamle Testamente
Boriss Bērziņš

Boriss Bērziņš (født 7. oktober 1930 i Riga i Letland, død 11. februar 2002 sammesteds) var en lettisk maler, grafiker, tegner og pædagog. Han ligger begravet på Mežakirkegårdens kunstnerbakke.

I årene 1947 til 1952 fik Bērziņš undervisning ved Jānis Rozentāls Kunstskole, og i årene 1952 til 1959 ved Letlands Kunstakademi, hvor hans lærer var Eduards Kalniņš. Siden 1955 deltog Bērziņš ved udstillinger, og var medlem af kunstnerforeningen siden 1961.

Bērziņš har modtaget Spīdolaprisen og udnævntes den 8. november 1995 til Officer af Trestjerneordenen.

Litteratur

Referencer 

Personer fra Riga
Malere fra Letland
Officerer af Trestjerneordenen
Sporstopper

En sporstopper eller stopbom er en hindring for enden af et jernbanespor der skal hindre eventuelle køretøjer i at køre længere.

Stopperne kan inddeles i lave og høje stoppere efter deres måde at standse materiellet på. Ved lave sporstoppere sker standsningen ved at hjulene rammer sporstopperen, og bringer køretøjet til standsning. 

For at beskytte nyere materiel indrettes sporstoppere således at det er køretøjernes puffere, der støder mod sporstopperen. Disse stoppere inddeles i faste, fjedrende og bevægelige stoppere.

Afløbsspor
Et afløbsspor er et kort spor der som regel ender i en sporstopper. Afløbsspor etableres i tilknytning til et sporskifte, når sporskiftet er stillet mod afløbssporet, beskytter det mod utilsigtede tog- og rangerbevægelser, disse bliver ledt ud på afløbssporet og hovedsporet holdes dermed frit.

Kilde 
 EVP – Sporstoppere.

Jernbaneanlæg
Luftfartsalliance

En luftfartsalliance er en koalition mellem to eller flere flyselskaber om at samarbejde i overskuelig fremtid på et væsentligt niveau. Samarbejdsniveaet varierer mellem de forskellige luftfartsalliancer. 

De tre største alliancer er Star Alliance, SkyTeam og Oneworld, som inkluderer flere flyselskaber verden over med et vidtudstrækende rutenet. 

En nyere udvikling er alliancedannelser mellem luftfragtselskaber, såsom WOW-alliancen mellem Lufthansa Cargo, Singapore Airlines Cargo, SAS Cargo Group og Japan Airlines Cargo.

Alliance
Elza Radziņa

Elza Radziņa (rigtige navn Elza Šalkone; 10. februar 1917 i Kharkiv i Russiske Kejserrige – 18. august 2005 i Riga i Letland) var en lettisk skuespillerinde. Radziņa ligger begravet på Mežakirkegårdens kunstnerbakke.

Radziņa påbegyndte sin sceneoptræden ved Jelgava Teater i 1936, og fik undervisning ved teatrets studie i 1942. Hun virkede som skuespillerinde ved Jelgavas Dramateater i årene 1945 til 1953, Valmieras Dramateater fra 1953 til 1954 og ved Rigas Dramateater fra 1954. Hun medvirkede i spillefilm siden 1949. Grigorij Kozintsevs film Hamlet fra 1964, som var nomineret til en Golden Globe som årets bedste udenlandske film, havde Elza Radziņa i rollen som Gertrud, og gjorde Radziņa kendt også udenfor Letland og Sovjetunionen.

Udover at have modtaget adskillige sovjetiske priser, modtog Radziņa også Spīdolaprisen og udnævntes den 4. december 1995 til Officer af Trestjerneordenen. I 1997 valgtes hun til æresmedlem af Letlands Videnskabsakademi, og i 2003 fik hun tildelt den lettiske filmpris Lielais Kristaps for sit livslange bidrag til lettisk film.

Kilder

Kildehenvisninger

Eksterne henvisninger 
 

Skuespillere fra Letland
Officerer af Trestjerneordenen
Sigurd Vestad

Sigurd Vestad (31. juli 1907 i Trysil – 17. januar 2001 samme sted) var en norsk langrendløber. Han repræsenterede Nordre Trysil IL. 

Han repræsenterede Norge i internationale mesterskaber i 1930'erne. I OL 1932 i Lake Placid kom han på en femteplads på femmila. Hans bedste VM-placering er en fjerdeplads på 18 km i VM 1935 i Vysoké Tatry.

Han blev den første norgesmester på distancen 18 km i 1933, og har i tillæg NM-titler i 30 km fra 1933 og 1934.

I 1933 blev han den første udøver som blev tildelt Morgenbladets Gullmedalje, eller Idrettsbladets Gullmedalje som den hed det første år, for sejren på 50 km i Holmenkollen. Sejrsmarginen var usædvanlig stor – og på over otte minutter.

Eksterne henvisninger 
 

Skiløbere fra Norge
Personer fra Trysil
Modtagere af Holmenkollmedaljen
Bob (navn)

Navnet Bob er et engelsk kælenavn for Robert. I perioden 1985-1996 fik 16 danskere drengenavnet Bob. Ifølge Danmarks statistik var der 179 personer med navnet Bob i Danmark pr 1. januar 2008.

Drengenavne
Dennis Agerblad

Robin Ova Tolfsen født 10. april 1970. Bedre kendt som Dennis Agerblad er en færøsk performer og komponist indenfor elektronisk musik, hvor han fik sin debut i 1997. Han er kendt for blandt andet at arbejde med performancegrupperne Dunst og Dennis Agerblad Band. Han har lavet en del performances i udlandet.

Diskografi

Singler 
 2011 – "Dun // Larm – REMIXED", Dennis Agerblad
 2008 – Jólastjørnan, med bandet "maður:glotti"
 2007 – I Wanna Pose, Dennis Agerblad & Minimal Martin

Albums 
 2011 – Sproghoved // Málhøvd, Dennis Agerblad sings Tóroddur Poulsen
 2008 – Danske Dunst Shows, med bandet "Dennis Agerblad Band"
 2008 – Land, med bandet "maður:glotti"
 1999 – Nakin?, med bandet "maður:glotti"
 1997 – Sum, med bandet "maður:glotti"

Medvirker på følgende compilations 
 2006 – Shave Your Pet, Performancegruppen Dunst, 2 sange.
 2005 – odéur, Performancegruppen Dunst, 2 sange.
 2008 – Popplist 7, med sangen "Dansurin" fra CD'en "Land".
 2000 – TUTL 2000, med sangen "Hvat er ein fótur uttan eitt fet, tað er einki feitt" (elektronisk versión).
 1998 – Grótføroyskt, med sangen "Nú dryppar" fra CD'en "Sum".

Eksterne henvisninger 

 Tunga musiK  – Dennis Agerblads officielle pladeselskab
 BandCamp  – Dennis Agerblads officielle Bandcamp-profil
 DisCogs Dennis Agerblads officielle på Discogs-profil

Referencer 

Musikere fra Færøerne
Eduards Smiļģis

Eduards Smiļģis (23. november 1886 i Riga i Guvernement Livland – 19. april 1966 i Riga i Lettiske SSR) var en lettisk skuespiller og teaterinstruktør, grundlægger af Dailes Teater og dets første chefinstruktør fra 1920 til 1965. Han var uddannet civilingeniør og stod selv for opførelsen af teaterbygningen.

Igennem hele sit aktive arbejdsliv var Smiļģis den mest kendte lettiske teaterinstruktør, og hans produktioner blev ikke kun opført i Letland, men også flere steder i Europa og senere også i hele Sovjetunionen.

Kilder 

Personer fra Riga
Skuespillere fra Letland
Teaterinstruktører fra Letland
Asterix og hans gæve gallere

Asterix og hans gæve gallere er titlen på:

 Asterix og hans gæve gallere (tegneserie) – det første tegneseriealbum i Asterix-serien
 Asterix og hans gæve gallere (tegnefilm) – den første tegnefilm om Asterix
Haitis kvindefodboldlandshold

Haitis kvindefodboldlandshold er det nationale kvindefodboldlandshold i Haiti som reguleres af Haitis fodboldforbund. Det er et af de bedste nationale kvindefodboldlandshold i den caribiske region sammen med Jamaica og Trinidad & Tobago. Holdets træner er i øjeblikket  franske Nicolas Delépine. Haiti markerede sig allerede tidligt i kvindefodbold i CONCACAF. Ved det første mesterskab kom Haiti på en fjerdeplads efter at have slået Costa Rica og Jamaica i gruppespillet. USA blev for stærke i semifinalen, sammen med Trinidad og Tobago i bronzefinalen, så Haiti endte på en fjerdeplads. Imidlertid kom Haiti ikke til slutspillet i det nordamerikanske mesterskab igen før i 1998, da de endte på en sidsteplads i deres gruppe, bagefter blandt andet Costa Rica igen. Haiti stillede ikke op til mesterskabet i 2000, men i 2002 kom de til slutspillet, hvor de endte på en tredjeplads, bagefter Costa Rica, men foran Jamaica, i gruppespillet. I 2003 fik Haiti den opgave, at kvalificere sig i gruppespillet under det Panamerikanske lege sammen med Brasilien og Canada. Dette blev umuligt, og Haiti endte på en sidsteplads i mesterskabet. I 2006 kom Haiti til det nordamerikanske mesterskab igen, men tabte overraskende mod Jamaica, og kom ikke videre til kvartfinalen. Haiti var ikke med i Pan American Games i 2007.

Haiti, Jamaica og Trinidad og Tobago konkurrerer om at være det bedste caribiske hold. For tiden har Haiti haft en del uheldige resultater. I OL-kvalificeringen blev det overaskende nok, til at tab imod Puerto Rico, som også har meldt sig i kampen om at være blandt det bedste på de nordamerikanske øer.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Spillere 
Nuværende trup ved VM i fodbold 2023 i Australien/New Zealand.

Landstræner: Nicolas Delépine

Eksterne henvisninger 
Fédération Haïtienne de Football
FIFA profil

Kvindefodboldlandshold
Kvindefodboldlandshold
Asterix og Kleopatra

Asterix og Kleopatra har flere betydninger:

 Asterix og Kleopatra (tegneserie) – et tegneseriealbum i Asterix-serien
 Asterix og Kleopatra (tegnefilm) – en tegnefilm om Asterix baseret på tegneseriealbummet
 Asterix & Obelix 2: Mission Kleopatra - en spillefilm om Asterix baseret på tegneseriealbummet
Asterix og briterne

Asterix og briterne er titlen på:

 Asterix og briterne (tegneserie) – et tegneseriealbum i Asterix-serien
 Asterix og briterne (tegnefilm) – en tegnefilm om Asterix
Selous vildtreservat

Selous vildtreservat  (engelsk: Selous Game Reserve) i Tanzania er et af verdens største faunareservater, og er kendt for sit fantastiske dyreliv. Selous omfatter et areal på 54.600 km², et areal der er større end Danmark. Der er et bredt spekter af naturtyper – især græsletter i nord og tæt skov i syd. Det meste af området fremstår næsten upåvirket af menneskelig aktivitet. Reservatet rummer de fleste større pattedyr,  blandt andet elefanter, sort næsehorn, zebra, flodheste og leoparder. Der er omkring 30.000 elefanter i området, en af verdens største populationer. Parken ligger mellem 80 moh. i nordøst og 1.300 moh. ved Mbarikabjergene i syd. 

Til forskel for de fleste andre vildtreservater er jagt tilladt i Selous, men kun til fods. Reservatet er alligevel sparsomt besøgt, ikke mindst på grund af et stort  antal tsetsefluer.

Attraktionerne i området omfatter især Rufijifloden, og den 100 m dybe og 100 m brede Stieglercanyon. De fleste turistfaciliteter ligger nær Stiegler.

De første dele af området blev fredet i 1905. Parken er opkaldt efter den engelske eventyrer og naturven Frederick Selous (1851–1917). Tilstødende beskyttede områder er Mikumi nationalpark og Kilombero vildtforvaltningsområde i vest. Udzungwa Mountains nationalpark ligger også vest for Selous.

Trods hård kritik fra WWF, underskrev Tanzanias præsident John Magufuli   i 2018, kontrakter om opførelse af en dæmning og vandkraftværk på Rufijifloden (Stiegler’s Gorge Hydropower Dam Project). Opstemningen vil  oversvømme et område på 1200 km².

Eksterne kilder og henvisninger

 tanzaniaodyssey.com
 UNEP World Conservation Monitoring Centre: faktaark

Verdensarvsområder i Afrika
Nationalparker i Tanzania
Babak Rafati

Babak Rafati (født 28. maj 1970 i Hannover) er en tysk-iransk fodbolddommer, der siden 2005 har dømt i den tyske 1. Bundesliga. Ved siden af dommergerningen arbejder han som filialleder for et pengeinstitut i hjembyen Hannover. Internationalt nåede han at blive indrangeret som kategori 2-dommer.

19. november 2011 forsøgte Rafati selvmord godt 2 timer før han skulle dømme en kamp i Köln.

Karriere

Tyskland 
I 1997 blev Rafati uddannet fodbolddommer under det tyske fodboldforbund, Deutscher Fußball-Bund. Han er tilknyttet Hannover-klubben Niedersachsen Döhren. Rafati blev i 2000 udnævnt til at dømme i landets anden bedste række, 2. Bundesliga. Han blev i sommeren 2005 forfremmet til 1. Bundesliga, hvor han debuterede 6. august 2005 i kampen imellem FC Köln og Mainz 05.

Babak Rafati skulle den 19. november 2011 dømme bundesligakampen imellem FC Köln og Mainz 05, de samme to hold som han dømte i sin debutkamp i rækken. Kampen blev aflyst 40 minutter før planlagt start, da Rafati ikke var dukket op på Kölns hjemmebane RheinEnergieStadion. Udeholdet fra Mainz boede på samme hotel som Rafati, og de så ved afrejse til stadion at der manglede én fra dommer-kvartetten. Kort tid efter fandt Babak Rafatis assisterende dommere ham liggende i badekaret på hotelværelset, hvor han havde forsøgt selvmord ved at skære sine pulsårer op. Rafati blev efterfølgende bragt til et hospital, hvor lægerne fik stabiliseret ham.

Rafati havde i november 2011 været dommer i 84 kampe i 1. Bundesliga og 101 kampe i 2. Bundesliga, ligesom han havde dømt et antal kampe i DFB-Pokal og lavere rangerende rækker.

Internationalt 
Babak Rafati blev 1. januar 2008 udnævnt til international dommer under verdensorganisationen FIFA, da han fik den ledige tyske plads fra Markus Merk der var faldet for aldersgrænsen. Rafatis første kamp i internationalt regi var EURO 2008 kvalifikationskampen for U/19 landshold imellem Ungarn og Litauen. Hans fjerde internationale kamp, og første imellem to klubhold, kom 14. august 2008 på City of Manchester Stadium, da han dømte UEFA Cup kampen imellem Manchester City og FC Midtjylland. Rafati dømte aldrig en turneringskamp imellem to A-landshold, men var dommer i venskabskampene imellem Armenien og Grækenland den 1. juni 2008, og kampen imellem Angola og Congo den 14. november 2009 på Estádio Nacional do Chiazi i Cabinda.

I september 2011 meddelte det tyske fodboldforbund Deutscher Fußball-Bund, at Rafati fra 1. januar 2012 ikke længere var på listen over tyske FIFA-dommere. Han nåede fra 2008 til 2011 at dømme fjorten kampe i FIFA-regi, hvor Europa League kvalifikationskampen den 27. juni 2011 imellem Stoke City og Hajduk Split blev den sidste.

Referencer

Eksterne henvisninger 

Fodbolddommere fra Tyskland
Personer fra Hannover
21 at 33

21 at 33 er det fjortende studiealbum af den britiske sanger Elton John, udgivet den 13. maj 1980. Albummet blev indspillet i Nice, Frankrig i august 1979 og derefter i Los Angeles, Californien fra januar til marts 1980. Titlen kommer fra det faktum at det var Elton Johns 21. album i alt i en alder af 33 år.

Johns trommeslager Nigel Olsson og bassist Dee Murray, genforenet med ham for en sang. Hans keyboardspiller James Newton Howard tilbage og udføres på næsten alle spor ligesom i albums Rock of the Westies og Blue Moves. Andre musikere inkluderet medlemmer af The Eagles og Toto, samt et medlem fra Herman's Hermits.

Albummet indeholder tre singler, herunder "Little Jeannie" som var et storte hit og nåede førstepladsen i både USA og Canada. I USA blev også albummet certificeret guld af Recording Industry Association of America.

Sporliste

Musikere 
 Elton John – vokal, piano
 Nigel Olsson – tromme
 Alvin Taylor – tromme
 Reggie McBride – basguitar
 Richie Zito – guitar
 Steve Lukather – guitar
 James Newton Howard – keyboard
 David Paich – orgel
 Clive Franks – slagtøj

Hitlisteplaceringer

Certificeringer og salg

Referencer

Eksterne henvisninger 
 

Elton John-album
Album fra 1980
Karl Ludwig

Karl Ludwig (født 18. januar 1839 i Römhild, Sachsen-Meiningen, død 19. september 1901) var en tysk landskabsmaler.

Ludwig var en tid billedhugger, derefter elev af Piloty i München, 1877 ansat som professor i landskabsmaleri ved Stuttgarts kunstskole, fra 1880 bosat i Berlin. Han var stærkt påvirket i Düsseldorf af Lessing og repræsenterede den poetisk-romantiske landskabskunst med alpe- og bjerglandskabers markerede linjer: Smuglersti i højbjergene, Sankt-Gotthardt-Passet (1878, Nationalgaleriet i Berlin), Albula-passet (museet i Königsberg), andre alpebilleder i museerne i Dresden og Prag med mere.

Kilder 
 

Malere fra Tyskland
Landskabsmalere
Tyskere i 1800-tallet
Personer fra Thüringen
Salmonsens
Ulrik Augustin von Kardorff

Ulrik Augustin von Kardorff (1748 – 1816) var en dansk officer, bror til Augustin von Kardorff.

Kardoff var søn af oberstløjtnant i kavaleriet Hans Vilhelm von Kardoff (1712-1757 i Præstø) til Pannekow m.fl. godser i Mecklenburg og Ida Margrethe Charlotte f. von Kardorff (1719–tidligst 1773). Han begyndte sin militære løbebane som sekondløjtnant 1766, blev premierløjtnant 1772, karakteriseret kaptajn 1784, major 1790, oberstløjtnant 1803, karakteriseret oberst 1808 og afgik fra hæren 1810.

Han udviste under juleaftensfejden 1771, da den opløste Fodgarde gjorde mytteri, en så respektstridig optræden mod sin foresatte, Københavns kommandant Henrik Gude, at han idømtes fæstningsarrest i ét på Frederikssten, men blev løsladt og forfremmet en uge efter kuppet mod Johann Friedrich Struensee. Ifølge Charlotte Dorothea Biehl, hvis kilde er Georg Ludwig von Köller-Banner, skulle sagen mod von Kardoff have medvirket afgørende til Köller-Banners beslutning om kuppet mod Struensee 17. januar 1772.

Kilder 
 Charlotte Dorothea Biehl: Interiører fra Kong Christian VIIs Hof, udgivet af L. Bobé, 1919 (1810).
 Historisk Tidsskrift, 3. række, IV (1865-66), s. 422 f., 427.
 Dansk Biografisk Leksikon

Ulrik Augustin
Officerer fra Danmark
Personer i Napoleonskrigene fra Danmark-Norge
Personer i Dansk Biografisk Leksikon
Danskere i 1700-tallet
Danskere i 1800-tallet
Norgesmesterskabet i ski 1940

Norgesmesterskabet i ski 1940 blev arrangert i Raufoss i 1940.

Mænd

18 km

30 km

Stafet

Kombineret

Skihop 
 

Sport i 1940
1940
Oppland
Vestre Toten